**Aftale om fotografering, optagelse og lignende billedgengivelse**

[Fotografvirksomhed]

(herefter benævnt Fotografen)

- på den ene side

Og

Navn

Adresse

Postnummer

Telefonnummer:

Email:

Alder (Angiv IKKE personnummer):

(herefter benævnt ”Modellen”)

- på den anden side

Fotografen og Modellen benævnes sammen "Parterne".

**Baggrund**

Fotografen skal producere [billed- og lyd/billed-/lyd]materiale til brug for markedsføring og ikke-kommercielle artikler, guides, uddannelsesmateriale mv.

Fotografen agter at anvende Modellen i forbindelse med produktion af materialet.

1. Fotografen engagerer Modellen som den person, som skal medvirke i Materialet,

**HAR PARTERNE INDGÅET FØLGENDE AFTALE:**

1. Materialet
   1. Fotografen skal producere (sæt evt. flere kryds):

* Billeder
* Videofilm inkl. lydspor
* Podcast
* [ANDET]

Herefter benævnt ”Materialet”.

* 1. Materialet kan opdeles i delelementer, eksempelvis billeder/snaps fra en video. Materialet må alene redigeres og billedbehandles af Fotografen, alene til brug for formålet med produktionen, og under overholdelse af denne Aftale.

1. Formål
   1. Formålet med produktion af Materialet er [BESKRIV]. Materialet må alene anvendes til dette formål.
2. Optagelser
   1. Optagelse af materialet skal foregå i perioden [DATO] til [DATO], og Modellen stiller sig til rådighed i den periode efter nærmere aftale [evt. mere specifikt tidspunkt]. Optagelserne vil foregå over [ANTAL] dage á ca. [ANTAL] timer eller fremgå af forud fastlagt produktionsplan.
   2. Optagelserne finder sted [BESKRIV LOKATION].
   3. Optagelserne skal foregå på en måde, der respekterer Modellens integritet og grænser, og vil alene indeholde Materiale af Modellen påklædt, og aldrig eller i nogen form for seksuel, erotisk eller pornografisk sammenhæng.
3. Brug
   1. Materialet må anvendes til følgende fremvisning (sæt kryds):

* Materialet er udelukkende til privat/intern brug for begge parter
* Materialet må fremvises på Fotografens hjemmeside til brug for markedsføring,
* Materialet må fremvises på Parternes konti på sociale medier, herunder Facebook, Youtube, Instagram mv. med angivelse af ophavsretlig beskyttelse
* Fotografen må anvende materialet i kommercielle sammenhænge, herunder som led i Fotografens produkter
* Materialet må anvendes af begge parter i ikke kommercielle artikler, guides, uddannelsesmateriale, mv.
* Trykte såvel som online-udgivelser af Fotografen, herunder tilvirkning og markedsføring af Fotografens produkter, varer mv.
* Materialet og del-elementer af Materialet må anvendes af begge parter i fysisk form, eksempelvis i portfolio-mapper og udstillinger.
  1. [Materialet må ikke videresælges til 3. part.

ELLER

Materialet må videresælges til 3. part, dog således at det tilsikres, at 3. parts anvendelse af Materialet respekterer denne Aftale]

* 1. Materialet må ikke af Parterne anvendes i følgende sammenhænge:
     1. Politik
     2. Diskrimination
     3. Seksuelle forhold, herunder pornografi
     4. Injurier og æreskrænkelser
     5. Krænkelse af integritet og privatliv
     6. [ANDET]
  2. Overdragelsen af ovennævnte rettigheder kan tidligst opsiges i medfør af ophavsretslovens § 54 efter, at der er forløbet 10 år fra udnyttelsen blev almindeligt kendt og med et varsel på minimum 12 måneder.

1. Honorering (Sæt kryds)

* Modellen modtager DKK [BELØB] som engangsbetaling for deltagelse i produktionen af Materialet
* Modellen modtager [% af indtægt/Fast beløb] uanset salgskilde i forbindelse med videresalg af Materialet (forudsat at videresalg er tilladt)

1. Ophør, opsigelse og misligholdelse
   1. Fotografen kan til enhver tid og uden forudgående varsel opsige nærværende aftale, herunder såfremt produktionen uanset af hvilken grund ikke gennemføres. Modellen kan i et sådan tilfælde ikke rejse krav mod Fotografen med påstand om erstatning, godtgørelse el.lign. som følge af opsigelsen af aftalen.

8.2 Aftalen er uopsigelig for Modellen.

8.3 Såfremt en af Parterne væsentlig misligholder sine forpligtelser i henhold til nærværende aftale, er den ikke-misligholdende part berettiget til at ophæve aftalen med øjeblikkelig virkning. Den misligholdende part er ansvarlig for ethvert tab som den ikke-misligholdende måtte lide som følge af misligholdelsen. Den misligholdende part er desuden ansvarlig overfor tredjemand, herunder ethvert krav som tredjemand måtte rejse mod den ikke-misligholdende part som følge af ophævelsen af aftalen.

8.4 Ingen af parterne skal være ansvarlig for manglende opfyldelse af sine forpligtelser i henhold til denne aftale, hvis den manglende opfyldelse af aftalen skyldes force majeure, dvs. krig, jordskælv eller lignende.

1. Tvister og Værneting
   1. Enhver tvist, som måtte udspringe af aftalen, og som ikke kan løses i mindelighed, skal med endelig og bindende virkning afgøres ved de almindelige danske domstole efter dansk ret.
2. Forsikringer

10.1 Fotografen har tegnet de nødvendige forsikringer af Modellerne således, at Modellen er dækket af Fotografens arbejdsskadeforsikring i hele produktionsperioden.

1. Underskrifter

*Ved sin underskrift erklærer Modellen, at vedkommende på ingen måde er blevet chikaneret, forulempet eller på anden måde presset til at indgå denne Aftale. Modellen erklærer samtidig at være myndig til at indgå denne aftale.*

Sted: Sted:

Dato: Dato:

Navn:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

For Fotografen [Modellens navn]

**Forældresamtykke:**

Såfremt Modellen er under 18 år, skal forældresamtykke indhentes.

Undertegnede er indehaver af forældremyndigheden over Modellen. Såfremt alene én forælder underskriver aftalen, erklærer denne forælder samtidigt at være eneindehaver af forældremyndigheden over Modellen.

Sted: Sted:

Dato: Dato:

Navn: Navn:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Forældremyndighedsindehaver 1 Forældremyndighedsindehaver 2